
कसैले नाजायज फाईदा लिन दिन खोजेमा, 

अनुचित दवाव श्रृजना गरी गैरकानूनी लाभ लिने दिने गरेमा, 
कुने काम गरिदिने वा नगरिदिने नाममा गैरकानूनी लाभ लिन 
दिन खोजेमा, 

गैरकानूनी सम्पत्ति जम्मा गरेको पाइएमा, त्यस्तो कार्य 


भ्रष्टाचारजन्य कार्य हो । 
त्यसैले, त्यस्ता कार्यमा संलग्न व्यक्ति वा संस्थाको बारेमा 
तत्काल अख्तियार दुरुपयोग अनुसन्धान आयोग वा स्थानीय 
प्रशासनलाई खबर गरौं । 

भ्रष्टाचारमुक्त समाजको निर्माणमा पहल गरौँ । 


हि नेपाल सरकार 


विज्ञापन बोर्ड 





नेपालभाषा ख्यलयू मतिना यानाः थःगु तिपू जीवन 
याउँक, बांलाक न्ह्यइपुक न्ह्याकाच्च॑पिं यक्व भाजु 
मयूजुपिं दु। उपिं मध्यय्‌ थौंकन्हयू भाषा, साहित्य, संचार 
व संकिपा ख्यलयू तसक  बयूबय्‌ जूपिंतिपू खः विजयरत्न 
असंबरे व मिना वज्राचार्य । वयूकःपिनि यःत्यः जुल, भाषा 
व संचार ख्यलय्‌। अथे धयागु रेडियो नेपालया १०० 
मेगाहर्जयू न्ह्याःगु गुडनाइट एफएमय्‌ । उगु नेपालभाषाया 
ज्याझवः न्ह्याइगु गुडनाइट एफएमयू विजयरत्न छम्ह 
संस्थापक खःसा मिना छम्ह ज्याझवः न्ह्याकामि जुल । 
वयूकःपिनि न्हापांगु खवाःख्वाः चूलाःगु अन हे जुल । 
लिसें नतुसुतु न॑ ब्यात। नतुसुतु लिपा मतिनाय्‌ हिल । 
मतिनां इहिपाय्‌ हिल । 

मतिना ला वयूकःपिनिगु क्वातुगु हे खत । थथे मतिना 
जूपिं मतिनामिपिंसं मतिनाया परिभाषा थःथःगु कथं बी । 
मतिनाया परिभाषा बीगु झवलय्‌ भाजु विजयरत्नं थथे 
धयादी, 'छम्हेसिनं मेम्हेसित याइगु विश्वास खः मतिना । 
थुकी दुने भचा भचा आश नं सुलाच्वंगु दइ। व आश छु 
धाःसा गुम्ह मनुखं मेम्हेसित मतिना याःगु खः, वं न॑ थःत 
उलि हे मतिना यायेमाः धयागु आश खः। थुलि आश 





केशरमान ताम्राकार 


छम्हेसिनं मेम्हेसित याइगु 
विशवास खः मतिना । थुकी दुने भचा 


भचा आश नं सुलाच्वंगु दइ | व आश छु 
धाःसा गुम्ह मनुखं मेम्हेसित मतिना याःगु 


खः वं नं थःत उलि हे मतिना यायेमाः 


धयागु आश खः | थुलि आश पूवनकि हे 


निम्ह दथुइ यःत्यः जुइ 


2 व मिनाया 


मतिनाया बाखं 





पूबनकि हे निम्ह दथुइ यःत्यः जुइ, उकिं निम्ह दथुया 
विश्वासया घःचाः हे मतिनाया छगू रुप खः ।' 

अथे हे मयूजु मिनां मतिनायात कयाः थःगु खँ थुकथं 
तयादी, 'मतिना जीवनया बल्लाःगु व धिसिलाःगु निचाः 
घःचाः खः । गुकी दुःखसुखया बराबर भाग दयेमाः । छम्हं 
मेम्हप्रति याइगु विश्वास, समर्पित व सम्झौताया भावं हे 
मतिना ब्वलनीगु खः ।' 

प्रत्येक मतिनायू भाजुं मयूजुयाके छगू आकर्षण खनी । 
अथेहे मयूजुं न॑ भाजुयाके अज्याःगु हे आकर्षण खनी । 
थ्वहे आकर्षणी लिच्च: क्वातुगु मतिना खः । विजयरत्न 
तसक॑ सिधासाधा, छाति घमन्ड मदुम्ह, सत्यबादी, इमान्दार 
व सोभाम्ह लिसे प्रत्येक सुखदुःखय्‌ न्ह्याबलें न्ह्यागु 
अवस्थाय्‌ न॑ मिनाया चिउताः कयाः तिबः बिउगुलिं हे 
मिनाया नुगः क्वसाःगु खः । अथेहे मिनाया सरल व्यवहार 
व प्रष्ट बिचाः तइगु पहलं यानाः हे विजयरत्न मचायेक हे 
मिना लिसे सतिनावंगु खः । सतिया वालिसें पलख हे बाय्‌ 
मफुपिं जुयावन उपिं। अले मिना व विजयरत्नया दथुइ 
मतिनाया हयाउँगु स्वां ह्वल । 

ल्यं स्वूगु पृष्ठय्‌ 


ने.सं. ११४२ सिल्लागा २ 
वि.सं. २०७८ फागुन ६ शुक्रवाः 

बिजयरत्न व मिनाया मतिनाया बाख्वं 


न्हापांगु पृष्ठपाखें ल्यं 

मतिना जुया च्वनीबलय्‌ मतिनामीतय्‌ 
दथुइ दकलय्‌ न्ह्यइपुगु क्षण धयागु हे 
मतिनाया प्रस्ताव तयेगु खः। मतिनाया 
प्रस्ताव नयेगु खॅय्‌ मयूजुपिं भचा न्ह्याःवने 
ग्याः । मिनां विजयरत्नयात छम्ह सिनियर 
कथं सम्मान यानाः विजय दाइ धकाः 
सम्बोधन याइगु जुयाच्चन । अप्वः धयाथें 
मतिनाया सुरुवातयू मयूजुपिंसं भाजुपिंत 
दाइ धकाः सःतेगु याः। तर विजयरत्न 
भाजुया बिचाः मेगु हे। मिनां विजयदाइ 
धाइगु सिकक मयया: वयूकलं मिनायात 
जितः दाइ धायेमते धकाः धाल खनी । 
मिनां मस्यू खनी, विजयरत्नया आज्जु। 

ख ला वयूकःपिनि दथुइ न्हापां 
मतिनाया प्रस्ताव विजयरत्नं हे तयादिल- 
आई लभ यु वा जिं छंत सिक्क ययेका 
धया मखु । बाखं मेगु हे दु। वयकः तसकं 
सिधासाधा । तप्यंक मतिनाया प्रस्ताव तये 
मछालाः छगू म्येचाःया लिधंसा कयाः 
सीमदयेक भ्यालेनटाइन डे कुन्हु उदित 
नारायण भाःया 'आइ लभ यु! नांया 
म्येया क्यासेट मिनां मसीक वयागु ब्यागयू 
तयाबिउगु जुयाच्चन। लिपा मिनां ब्याग 
चायेकाः स्वःबलय्‌ आइ लभ यु क्यासेट 
खनेव॑ 'जिगु ब्यागय्‌ थ्व सुनां तःगु ? थ्व 
सुयागुध काः सकसिगु न्ह्यःने न्यन। 
विजयरत्नयात छु याये छु याये जुल । 
लिपा मिनां विजयरत्नं हे थःगु ब्यागय्‌ 
तःगु सीकाः तंम्हं व क्यासेट लित बिल । 
विजयरत्नं तसक॑ नुगः मछिंकल । 

लिपा विजयरत्नं म्हुतुं हे तछ्यानाः 
मतिनाया नुगः खँ प्वंकल, 'मिना जित: 
छ तसक॑ यः। छ बाहेक जि मेपिं सुंनाप 
इहिपा मयायेगु, जिन्दगीभर हे जिं छन्त 
पियाच्वने...।' 

थुलि जक मखु विजयरत्नं मिनाया 
चिउताः यक्व हे कायेगु यात। मिनां 
फोन मयाःसां मिनाया बारे न्यनेकने नं 
यानाच्चनीगु जुयाच्चन । थुकथं उमि मतिना 
न्ह्याःवन । 

अप्वः धयाथें मतिनामित मतिना 
जुयाच्वंगु इलय्‌ थीथी थासय्‌ डेटिङ 
याःवनी। खँ ल्हाल्हां ई वंगु न॑ चाइमखु 
उमिसं | तर विजयरत्न व मिनाया डेटिङ 





धयागु थाय्‌ हे सिनेमा हलय्‌ संकिपा 
स्वःवनेगु । विजयरत्न संकिपा पत्रकार व 
निर्देशक जूगुलिं वयूकलं थः लिसेलिसें 
मिनायात नं हलय्‌ संकिपा स्वयेत ब्वना 
यंकोगु जुयाच्चन। थ्व हे वयूकःपिनि 
डेटिड्या मू थाय्‌ जुल । 

'मतिना याये गुलित न्ह्यइपु' जिगु 
न्ह्यसलय्‌ विजयरत्नं थःगु अनुभव व 
धारणा थुकथं तयादी, 'मतिना खॅग्वःया 
अर्थ ला न्ह्यइपु, तर याये तसक॑ थाकु । 
छाय्‌धाःसा छगू छगू सेकेन्डयू हे थः 
मतिनामिया जक चिउताः जुयाच्चनीगु । 
व हे कारणं मतिना छगू न्ह्यइपुगु अनुभूति 
थें ता: जितः ।' 

मिनायात धाःसा मतिना याये उलि 
अःपु नं मजू, न्ह्यइपु नं मजू। न्ह्याबलें 
सुनां नं सी, ताई, धाइ, ल्हाइ धयागु खँय्‌ 
ग्याःचिकु जक । मिनाया छँयू मतिनाया 
खँँयू तसक॑ कडा। उकि मिनायात गुबलें 
गुबलें छायू जिं मतिना याये लात धयाथें 
जुयाच्चनीगु । 

ग्याःचिकु कयूच्याच्या उमिगु 


विजयरत्न तुलाधर व 
मिना वज्जाचार्यया ब्याहा 
लिपाया जीवन ब्लायूक 
एण्ड हवाइट मखु 
इस्टमेन्ट कलर ख: | 
मिनां महसुस याइ- ख 
ला ब्याहा नहय: व ब्याहा 
लिपाया जीवन आकाश 
पाताल थें पाः | 

मतिना इहिपाय्‌ हिल। तर उलि अःपुक 
मजू। जातया कारणं मिनाया मांअबुं 
विजयरत्नयात जिलाज नालेत न्ह्यमचिउ । 
विजयरत्न शाक्य कूलया पुत्र अथे खःसां 
वयूकलं थः जातया ल्यूने पाजुपिनिगु जात 
तुलाधर तइगु जुयाच्वन | शाक्य, तुलाधर व 
वज्राचार्य दुने अतःमतः क्यन। अतःमतःया 
दुने न॑ मिनाया तताकेहँपिं व किजापिं जानाः 
मिना व विजयरत्नया इहिपा तःजिक 





मखुसां विजयेश्वरी द्यःयाथाय्‌ स्वयम्भर 
यानाः क्वचायेकल । मिनाया मांबौ निम्हं 
अन मकाः । 

इहिपा न्ह्यः तक पलख हे त्वःते 
मफइकर्थं ला व लुसि जुयाच्वनीपिं 
मतिनामित इहिपा लिपा कलाःभाःत 
जुइ धुनेवं गबलें गबलें न्यार्र॑र. निररर 
याना हये यः। वयूकःपिनि दथुइ न॑ इलय्‌ 
ब्लयू जू खनी । थ्व स्वाभाविक खँ खः । 
विजयरत्नया कथं मिना भचा तंकाली । 
थःत छुं खँ चित्त बुभय्‌ मजुल कि तुरुन्त 
हे त॑ पिकाइम्ह तंगुलु जुयाबीगु । मिना मि 
जुयाः च्यानाबीबलय्‌ विजयरत्न लः जुयाः 
सुम्क च्वनाबीगु जुयाः उमि दथुइ थाकाथुकु 
जूसां ल्वापू हे धाःसा मजू । 

इहिपा न्ह्यः मतिनामिपिंस थः 
यज्युयात थीथी कथं सम्बोधन यायेगु 
ज्या प्रत्येक मतिनामिपिंसं यानाच्वंगु दु । 
विजयरत्न व मिनां छ्यलीगु खँग्वःत हेरा, 
डियर, प्रिय... खः । इहिपा लिपा काय 
छम्ह दयेधुंकाः थुपिं खँग्वःया पलसा 
कायनं उमित सम्बोधन याइगु खँग्बलं हे 
सम्बोधन यायेगु यानाहल। अथे धयागु 
मिनां विजयरत्नयात ड्याडी व विजयरत्नं 
मिनायात मम्मी धायेगु यात । थथेक लातं 
भाःतयात ड्याडी व भा:तं कलाःयात मम्मी 
धाइबलय्‌ वयूकःपिनि पासापिंसं हायेके थं 
वयूकःपिंत मम्मी ड्याडी धायेगु न॑ याः । 

साहित्य ख्यलय्‌ विजयरत्न व मिनाया 
कलम तसक न्ह्याः जक मखु, उलि हे 
स्यल्लाः । निम्हं छगू हे ख्यःयापिं जूगुलिं 
थव॑थवयू यक्व हे ग्वाहालि, हःपाः, तिबः 
जू धयागु खँयू वयूकःपिं निम्हं सहमत दु । 
मिना साहित्यकार, पत्रकार, संचारकर्मी 
व नेपालभाषाया शिक्षिका ख्यलयू पला: 
धिसिलानाच्वंगु हे विजयरत्न लिक्क दया: 
खः । अथेहे विजयरत्नया रचनाया दकलय्‌ 
न्हापांम्ह पाठक मिना जुयाबी । भाषा, 
साहित्य, संचार, साँकिपा ख्यलय्‌ वयूकःपिं 
शिखरयू थ्यनाच्वंगु धयागु हे थबंथवय्‌ दुगु 


मतिना खः, त्याग खः, तपस्या खः, हःपाः 
खः, तिबः खः। 

मतिना जुयाच्चनीगु ई धयागु छगू 
रोमान्टिक क्षण खः। उगु इलय्‌ प्रत्येक 
क्षण हे रोमान्टिक जुयाच्चनी। वयूकःपिं 
निम्हेस्यां रोमान्टिक क्षण मध्ययू दकलय्‌ 
ल्वःमंके मफइगु क्षण धयागु भ्यालेन्टाइन 
दिं व जन्म दिं जुयाच्चनी | उगु नितां दिं 
कुन्हु थवंथवय्‌ उपहार बीगु व कायेगु हे छगू 
न्ह्यइपुगु क्षण जुयाच्चन । अथेहे निम्हेस्यां 
फोनयू घन्टौं घन्टा खँल्हाइगु, न्ह्याक्वः 
खँ ल्हाःसां मगाइगु ई। विजयरत्नयात 
मेगु छता यःगुधयागु मिनायात अफिसं 
बसस्टप तक तयाबीगु। उमिगु आफिस 
असनय्‌ । मिनाया छँ यलय्‌ । विजयरत्नया 
छॅ असनय्‌ । अले बसस्टपय्‌ पिया: 
लिसें अफिसयू हयेगु। उलि जक मखु, 
मिनायाछँयू तकं तःवनेगु नं न्ह्यइपुगु क्षण 
खः विजयरत्नयात । 

अथेहे मिनायात आतक' विजयरत्नया 
छता खँँ लुमनाः न्हिले मास्ति बइगु। 
उबलयूया खँ लुमंकाः धयादी, 'निम्हं छगू 
थासय्‌ वनेमाःगु ज्या दयाः लुँहितिं धरवारा 
क्वय्‌ नाप लायेगु क्वःजित। मिना न्हापा 
हे थ्यंगु जुयाच्चन। पिल पिल, विजयरत्न 
थ्यं हे मथ्यं । ताउत पी मालाः तं दासि वल 
मिनायाके । ताउ जायेका विजयरत्न अन 
थ्यंकः वयेवं मिना तम्हं मिखा कनाः जागय्‌ 
जुल, 'गबायूत माःगु ...' । विजयरत्न धैर्य 
तयाः न्हिला जक च्वन | पलख मिनां न हे 
मवाः। अले तीजक विजयरत्नं धाल, 'छ 
न्हापां वयाच्चंगुलिं छपु म्ये हाले धकाः 
लुमंका वयागु, छ तंम्हं हाःबलय्‌ ल्वः हे 
मन का।' 

छु म्ये लुमंका वःगु खः विजयरत्नं 
लुमंके मफुनि धयादीबलय्‌ मिनायात लुमं 
लुमं आ:तकं न्हिले मास्ति वगु । 

वयूकःपिनि दथुइ दुगु आत्मविश्वास, 
माया, मतिना सदभावं याना: विजयरत्नयात 
धाथें धायेगु खःसा वयूकलं मतिना यानाः 
ल्यया हःम्ह मयूजु वयूकःयात पायूछि हे 
ताः। अथेहे मिनां नं प्रत्येक सुख दुःखय्‌ 
लिउलिउ वइम्हि भलसा बिइम्ह, वय्‌ 
कःयात थूम्ह मनू विजयरत्न बाहेक मेपिं 
सुं दइमखु धकाः सासः ल्हानादी । 

विजयरत्न तुलाधर व मिना 
वजाचार्यया ब्याहा लिपाया जीवन 
ब्लायूक एण्ड ह्वाइट मखु इस्टमेन्ट कलर 
खः। मिनां महसुस याइ, ख ला ब्याहा 
न्ह्यः व ब्याहा लिपाया जीवन आकाश 
पाताल थें पाः। ब्याहा न्ह्यः निम्हं नाप 
लात, न्हिल, चा:हिल सिधल । ब्याहा न्ह्यः 
छम्ह स्वतन्त्र ल्यायूम्हचा रुपं जक जीवना 
हनाच्वनी । ब्याहा लिपा धाःसा थीथी 
कथंया जिम्मेवारी कःघानाः म्वायेमाली । 
अथेहे विजयरत्नं खंकी, ब्याहा लिपा 
कलाः भाःत निम्हेसिगु दथुइ परिवार, 
समाज, संस्कार, धनसम्पत्ति छँबुँ यक्व 
नापनापं माःहनाः वयाच्वनी। थ्व फुक्क 
कःघाना यंकेफःसा जक जीवन रंगीन जुइ। 

थुगु सकतां कःघाना वने फयाच्वंगुलिं 
हे मिना व विजयरत्नया ब्याहा लिपाया 
जीवन रंगीन जूगु खः । 


